钦定古今图书集成/明伦汇编/官常典/第417卷 > 北齐
## 钦定古今图书集成/明伦汇编/官常典/第417卷 > 北齐

北齐“卫尉寺掌禁卫，而领军将军领诸卫府将军及
护军将军，兼掌禁卫扈从。”

按：《隋书百官志》：“后齐制官，多循后魏，卫尉寺置卿、少
卿、丞各一人，有功曹五官、主簿、录事等员，掌禁卫甲
兵。统城门寺，置校尉二人，以司其职，掌宫殿城门并
诸仓库管籥等事，又领公车、武库、卫士等署令。武库
又有修故局丞。”

领军府，将军一人，掌禁卫宫掖，朱华阁外，凡守卫官
皆主之。舆驾出入，督摄仗卫。中领军亦同。有长史、司
马、功曹、五官、主簿、录事，釐其府事。又领左右卫、领左
右等府。

左右卫府将军各一人，掌左右厢所主，朱《华阁》以外，
各武卫将军二人贰之。皆有司马、功曹、主簿、录事，釐
其府事。其御仗属官，有御仗正副都督、御仗五职，御
仗等员。其直荡属官，有直荡正副都督、直入正副都
督，勋武前锋正副都督、勋武前锋五藏等员。直卫属
官，有直卫正副都督、翊卫正副都督、前锋正副都督
等员。直突属官有直突都督，勋武前锋散都督等员。
直阁属宫有朱衣直阁、直阁将军，直寝、直齐、直后之
属。又有武骑、云骑将军各一人，骁骑、游击前后左右
等四军将军，左右中郎将各五人，步兵、越骑、射声、屯
骑、长水等校尉，奉车都尉等各十人，武贲中郎将、羽
林监各十五人，冗从仆射三十人，骑都尉，六十人。积
弩、积射、强弩等将军及武骑常侍各二十五人。殿中
将军，五十人，员外将军，一百人。殿中司马督五十人，
员外司马督一百人。

领左右府，有“领左右将军”、“领千牛备身。”又有左右备
身正副都督、左右备身五职、左右备身员。又有刀剑
备身正副都督、刀剑备身五职、“刀剑备身员。”又有备
身正副都督、备身五职员。

护军府，将军一人，掌四中关津。舆驾出则护驾。中护
军亦同，有长史、司马、功曹、五官、主簿、录事，釐其府事。
其属官，东西南北四中府皆统之。四府各中郎将一
人，长史、司马、录事参军，统府录事各一人。又有统府
直兵及功曹、仓曹、中兵、外兵、骑兵、长流、城局等参军
各一人，法、田、铠等曹行参军各一人。又领诸关尉、津
尉。